અમદાવાદ, 9 સપ્ટેમ્બર : આતંકવાદી જૂથ અલ કાયદાનો ધમકીભર્યો વિડિયો રિલીઝ થયા બાદ દેશમાં અલ કાયદાએ ટાર્ગેટ કરેલા રાજ્ય અને વડાપ્રધાન નરેન્દ્ર મોદીની સુરક્ષા વધારવા માટેના તમામ પ્રયાસો હાથ ધરવામાં આવી રહેલા છે. આની સાથે ગુજરાતમાં આવી રહેલી વાઇબ્રન્ટ ગુજરાત સમિટ 2015 અને પ્રવાસી ભારતીય જેવી મોટી ઇવેન્ટમાં સુરક્ષાના મુદ્દે ચૂક રહી ના જાય તે માટે ગુજરાત પોલીસના જવાનોને સુરક્ષા અને સતર્ક રહેવાના સંદર્ભમાં વિશેષ તાલીમ આપવાનું આયોજન થઇ રહ્યું છે.